Lekcija 2.4 (Procesna ovlašćenja na osnovu Budimpeštanske konvencije – Deo 1 – onlajn verzija )

|  |  |  |
| --- | --- | --- |
| Lekcija 2.4 Procesna ovlašćenja prema Budimpeštanskoj konvenciji – Deo 1. | | Trajanje: 90 minuta |
| **Potrebni resursi:**   * Lični računar ili laptop opremljen softverskim verzijama koje su kompatibilne sa pripremljenim materijalom * Pristup onlajn konferencijskom softveru/platformi * Pristup internetu * Beležnice i olovke za polaznike * Primerak Budimpeštanske konvencije | | |
| **Svrha:**  Svrha ove sesije jeste da se polaznicima omogući da sveobuhvatno razumeju elemente procesnih ovlašćenja u vezi sa zaštitom sačuvanih računarskih podataka, delimičnim otkrivanjem podataka o saobraćaju i izdavanjem naredaba da se ti podaci predaju, obimom procesnih ovlašćenja i uslovima i ograničenja zaštite u vezi sa njihovom primenom. Sesija detaljno obuhvata svaki element člana 14. (oblast primene procesnih odredaba), člana 15. (uslovi i ograničenja), člana 16. (hitna zaštita sačuvanih računarskih podataka), člana 17. (hitna zaštita i delimično otkrivanje podataka o saobraćaju i člana 18. (izdavanje naredbe) Budimpeštanske konvencije. | | |
| **Ciljevi:**  Do kraja ove sesije polaznici će biti u stanju da:   * Identifikuju elemente procesnih ovlašćenja:  1. Za pretraživanje i zaplenu sačuvanih računarskih podataka, 2. Za prikupljanje podataka o saobraćaju u realnom vremenu, 3. Za presretanje podataka iz sadržaja;  * Da shvate nadležnost Budimpeštanske konvencije. | | |
| **Uputstvo za predavača**  Ova sesija je pripremljena kako bi se polaznicima omogućilo da steknu sveobuhvatno razumevanje procesnopravnih odredaba utvrđenih u Poglavlju 2. deo 2. Ova sesija je podeljena na četiri dela, pored uvodnog i zaključnog dela. U prvom delu govori se o obimu procesnih odredaba. U drugom delu govori se o povezanim uslovima i ograničenjima. U trećem delu govori se o hitnoj zaštiti sačuvanih računarskih podataka i delimičnom otkrivanju podataka o saobraćaju. U četvrtom delu govori se o izdavanju naredaba.  Pre nego što predavač održi ovu sesiju preporučuje se da ponovo razmotri stavove 131–183. Eksplanatornog izveštaja uz Budimpeštansku konvenciju.  Predavač može da podstakne diskusiju o tome kako su u domaćem zakonodavstvu uređene odredbe koje su obuhvaćene ovom sesijom. | | |
| **Sadržaj lekcije** | | |
| **Broj slajdova** | **Sadržaj** | |
| 1–4.  Obavezni slajdovi | Početni slajdovi predstavljaju uvod u sesiju i obuhvataju dnevni red i svrhu i ciljeve sesije. | |
| 5–7.  Obavezni slajdovi | Ti slajdovi objašnjavaju oblast primene procesnih odredaba kako je to utvrđeno u članu 14. Budimpeštanske konvencije.  Svaki od tih slajdova je podeljen na dva stupca. U levom stupcu nalazi se tekst člana 14. Budimpeštanske konvencije sa određenim elementom koji je naglašen, dok se u desnom stupcu daje objašnjenje tog naglašenog elementa. Očekuje se da predavač razmotri svaki pojedinačni element i na taj način omogući polaznicima da sveobuhvatno shvate član 14. Budimpeštanske konvencije. | |
| 8–17.  Obavezni slajdovi | Ti slajdovi objašnjavaju uslove i ograničenja, kako je to predviđeno članom15 Budimpeštanske konvencije.  Svaki od tih slajdova je podeljen na dva stupca. U levom stupcu nalazi se tekst člana 15. Budimpeštanske konvencije sa određenim elementom koji je naglašen, dok se u desnom stupcu daje objašnjenje tog naglašenog elementa. Očekuje se da predavač razmotri svaki pojedinačni element i na taj način omogući polaznicima da sveobuhvatno shvate član 15. Budimpeštanske konvencije.  Predavač može da zamoli polaznike da iznesu primere kako se u njihovim zemljama primenjuju ti uslovi i ograničenja.  Na kraju tog dela slede dva anketna pitanja. | |
| 17–33.  Obavezni slajdovi | Ti slajdovi objašnjavaju procesnopravne odredbe koje se odnose na hitnu zaštitu sačuvanih računarskih podataka prema članu 14. Budimpeštanske konvencije i hitnu zaštitu i delimično otkrivanje podataka o saobraćaju prema članu 17. Budimpeštanske konvencije.  Na prvom setu slajdova dat je sažetak ovlašćenja prema članu 16. Budimpeštanske konvencije. Tu se takođe nalazi i studija slučaja iz koje se vidi kako je sud u jednom slučaju tumačio nalog za zaštitu podataka.  Svaki od preostalih slajdova je podeljen na dva stupca. U stupcu na levoj strani prenosi se tekst člana 16. Budimpeštanske konvencije sa naglašenim određenim elementom, dok se u desnom stupcu nalazi objašnjenje tog naglašenog elementa. Očekuje se da predavač razmotri svaki pojedinačni element kako bi pomogao polaznicima da sveobuhvatno razumeju član 16. Budimpeštanske konvencije.  Deo se završava anketnim pitanjem.  Na slajdovima u sledećoj grupi nalazi se sažetak ovlašćenja prema članu 17. Budimpeštanske konvencije.  U poslednjoj grupi svaki slajd je podeljen na dva stupca. U stupcu na levoj strani prenet je tekst člana 17. Budimpeštanske konvencije sa određenim elementom koji je naglašen, dok se u stupcu na desnoj strani daje objašnjenje tog naglašenog elementa. Očekuje se da predavač razmotri svaki pojedinačni element kako bi pomogao polaznicima da sveobuhvatno razumeju član 17. Budimpeštanske konvencije. | |
| 34–47.  Obavezni  slajdovi | Ovi slajdovi objašnjavaju procesnopravne odredbe koje se odnose na izdavanje naredbe prema članu 18. Budimpeštanske konvencije.  Prva grupa slajdova sadrži sažetak ovlašćenja prema članu 18. Budimpeštanske konvencije. Tu se takođe nalazi i studija slučaja predmeta *Belgium Yahoo!* iz koga se vidi kako je član 18. Budimpeštanske konvencije primenila jedna zemlja.  U narednoj grupi svaki slajd je podeljen na dva stupca. U levom stupcu prenet je tekst člana 18. Budimpeštanske konvencije sa određenim elementom koji je posebno naglašen, dok se u desnom stupcu daje objašnjenje tog naglašenog elementa. Očekuje se da predavač razmotri svaki pojedinačni element kako bi pomogao polaznicima da sveobuhvatno razumeju član 8. Budimpeštanske konvencije.  Na kraju tog dela sledi anketno pitanje. | |
| 48–49.  Važni slajdovi | Predavač treba da rekapitulira ciljeve sesije sa polaznicima i da im pruži mogućnost da postavljaju pitanja u vezi s materijalom sadržanom u ovom modulu. | |
| **Praktične vežbe**  Za ovu lekciju nisu predviđene nikakve praktične vežbe. | | |
| **Procena/kontrola znanja**  Nije planiran nikakav poseban test znanja ili procena za ovu sesiju. | | |